**Ȋntr-o după-amiază oarecare**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

istoriile se scriu

lângă sobe de teracotă

și mese goale de lemn

ca un îndemn

care perpetuează

amiază după amiază

se scriu pentru a fi citite

pe ascuns

de cei care n-au nevoie să ceară

dreptul de a cânta la chitară

e de ajuns

pentru a trece mai departe

ȋntr-o după-amiază oarecare

când liniștea din jurul tău

devine semn de întrebare

26 septembrie 2018, Constanța